กิ่งไม้ใหญ่หักทับหญิงจิตอาสาดับไฟป่าเสียชีวิต พบฐานะยากจน ลูกกำลังเรียน
เครดิตภาพจาก:คุณโก๋ สายข่าวแม่แจ่ม,สุดสลด กิ่งไม้ใหญ่ทับหัวหญิงวัย 39 ปี ดับสยอง ขณะไปช่วยดับไฟ และทำแนวกันไฟเพื่อป้องกันหมอกควันที่พื้นที่ป่าอนุรักษ์ บ้านแม่น้ำเขียว ต.แม่นาจร อ.แม่แจ่ม ขณะนอภ.เตรียมประสานผู้ว่าฯเชียงใหม่ ระดมช่วยเหลือครอบครัวผู้เสียชีวิต หลังพบมีฐานะยากจน และบุตรชาย 2 คนอยู่ในวัยเรียน,เมื่อเวลา 11.00 น. วันที่ 19 เม.ย.59 ทาง พ.ต.ท.มานพ จิตจรูญพันธ์ รอง ผกก.(สอบสวน) สภ.แม่แจ่ม จ.เชียงใหม่ ได้รับแจ้งเหตุมีกิ่งไม้หักตกใส่ชาวบ้านขณะที่เข้าไปช่วยดับไฟป่า ในพื้นที่ป่าอนุรักษ์ บ้านแม่น้ำเขียว ต.แม่นาจร อ.แม่แจ่ม เสียชีวิต จึงได้รายงานให้ ทาง พ.ต.อ.ณัฐสิทธิ์ บุญมาก ผกก.สภ.แม่แจ่ม และ นายทศพล เผื่อนอุดม นายอำเภอแม่แจ่ม ทราบ พร้อมกับทางแพทย์เวร รพ.แม่แจ่ม รุดตรวจสอบที่เกิดเหตุ พบร่างของนางวารี สถาพรประเทือง อายุ 39 ปี สภาพถูกกิ่งไม้ขนาดใหญ่หักตกลงใส่ศีรษะ และทับลำตัวไว้ เสียชีวิต ทางญาติและเพื่อนๆ ได้ช่วยกันนำร่างออกมา,สอบถามทางญาติ เปิดเผยว่า เมื่อเวลาประมาณ 09.00 น. นางวารี พร้อมชาวบ้านบ้านแม่น้ำเขียว หย่อมบ้านห้วยผา ม.8 ต.แม่นาจร อ.แม่แจ่ม เข้าไปทำแนวกันไฟในเขตป่าอนุรักษ์บ้านแม่น้ำเขียว ซึ่งได้เกิดไฟป่าลุกไหม้ติดต่อกันมาเป็นวันที่ 3 ทำให้เกิดปัญหาหมอกควันขึ้น ทางชาวบ้านได้เข้าไปสกัดไฟเพื่อไม่ให้ขยายเป็นวงกว้าง หลังจากได้ทำงานก็พากันไปพักเหนื่อยช่วงเวลาประมาณ 11.00 น. นางวารี พร้อมชาวบ้าน ได้หยุดพักเหนื่อยโดยนั่งใต้ต้นไม้ใหญ่มีร่มเงา หลบแสงแดดที่ร้อน ขณะนั่งพักกันอยู่นั้นก็ได้เกิดเหตุไม่คาดฝัน มีกิ่งไม้แห้งขนาดใหญ่ ได้หักหล่นลงมาฟาดศีรษะและทับร่างนางวารี ทางเพื่อนบ้านจึงได้รีบเข้าไปทำการช่วยเหลือนำกิ่งไม้ออก แต่พบว่านางวารี ได้เสียชีวิตแล้ว ท่ามกลางความเศร้าสลดของญาติพี่น้อง เบื้องต้นหลังจากตรวจที่เกิดเหตุแล้วทางตำรวจได้มอบศพให้ทางญาตินำศพไปทำบุญตามประเพณีต่อไป,ทั้งนี้ผู้สื่อข่าวรายงานว่า นายทศพล เผื่อนอุดม นายอำเภอแม่แจ่ม ได้รายงานให้ทาง นายปวิณ ชำนิประศาสน์ ผู้ว่าราชการจังหวัดเชียงใหม่ ทราบเพื่อจะระดมความช่วยเหลือให้กับทางครอบครัวของนางวารี ที่มีฐานะยากจน และยังมีบุตรชายจำนวน 2 คน อายุ 7 ปี และ 13 ปี ที่อยู่ในวัยเรียน แต่ได้มาทำงานอาสาเพื่อทำแนวกันไฟ และช่วยดับไฟป่าที่ก่อปัญหาหมอกควันสร้างมลพิษทางอากาศให้กับทางเชียงใหม่อยู่ในขณะนี้
สุดสลด กิ่งไม้ใหญ่ทับหัวหญิงวัย 39 ปี ดับสยอง ขณะไปช่วยดับไฟ และทำแนวกันไฟเพื่อป้องกันหมอกควันที่พื้นที่ป่าอนุรักษ์ บ้านแม่น้ำเขียว ต.แม่นาจร อ.แม่แจ่ม ขณะนอภ.เตรียมประสานผู้ว่าฯเชียงใหม่ ระดมช่วยเหลือครอบครัวผู้เสียชีวิต หลังพบมีฐานะยากจน และบุตรชาย 2 คนอยู่ในวัยเรียน
กิ่งไม้หักโค่น,กิ่งไม้ใหญ่หักโค่น,ต้นไม้ทับร่างอาสาดับไฟป่า,ป่าอนุรักษ์ บ้านแม่น้ำเขียว,อาสาดับไฟป่า,กิ่งไม้ทับหัว,ปัญหาหมอกควัน,มลพิษทางอากาศ,หมอกควันเชียงใหม่,อาสาทำแนวกันไฟป่า,ผู้ว่าฯเชียงใหม่,ดับไฟป่า,กิ่งไม้ทับหัวตาย,เชียงใหม่,ข่าว,ข่าวทั่วไทย,ไทยรัฐออนไลน์